SETเปิดเช้ารูด 12จุด ตามตปท. หลังสหรัฐฯจ่อเก็บภาษีนำเข้าสินค้าจีนเพิ่ม 2 แสนล้านดอลลาร์
SETเปิดเช้ารูด 12 จุด ตามตปท. หลังสหรัฐฯจ่อเก็บภาษีนำเข้าสินค้าจีนเพิ่ม 2 แสนล้านดอลลาร์ โดยดัชนีเปิดตลาดฯที่ระดับ 1,631.42 จุด ลบ 12.18 จุด หรือ 0.74% สูงสุดที่ 1,631.70 จุด ต่ำสุดที่ 1,629.67 จุด มูลค่าการซื้อขาย 2.1 พันล้านบาท
11 ก.ค. 2561

ผู้สื่อข่าวรายงานว่า ดัชนีตลาดหุ้นไทยเปิดตลาดฯวันนี้ (11 ก.ค.61) อยู่ที่ระดับ 1,631.42 จุด ลบ 12.18 จุด หรือ 0.74% สูงสุดที่ 1,631.70 จุด ต่ำสุดที่ 1,629.67 จุด มูลค่าการซื้อขาย 2.1 พันล้านบาท
10 หุ้นกดดัชนีเช้านี้

ด้านนายประกิต สิริวัฒนเกตุ ผู้อำนวยการฝ่ายวิเคราะห์หลักทรัพย์ บล.กสิกรไทย เปิดเผยว่า ตลาดหุ้นไทยเช้านี้ปรับตัวลงตามตลาดภูมิภาคที่ดิ่งลงแรงราว 1.5-2% หลัง “โรเบิร์ต ไลท์ไฮเซอร์” ผู้แทน USTR ได้ออกมาระบุว่า รัฐบาลสหรัฐฯจะเรียกเก็บภาษีนำเข้าสินค้าจากจีนเพิ่มอีก 2 แสนล้านดอลลาร์ โดยจะเรียกเก็บในอัตรา 10% ตั้งแต่สินค้าเพื่อผู้บริโภคไปจนถึงสินค้าด้านการเกษตร ซึ่งถือเป็นข่าวใหญ่สำหรับวันนี้ ดังนั้น คงจะต้องรอดูการตอบโต้จากจีนต่อไป ขณะที่จีนก็อาจจะต้องเปิดเจรจากับสหรัฐฯอีกครั้ง พร้อมให้แนวรับ 1,620 แนวต้าน 1,634 จุด